### Resume

Vejle Kommune har udbudt [adresse] 83-85 til salg, og en privat bygherre har vundet udbuddet. På baggrund af det indsendte projektmateriale igangsættes lokalplanen. Udbuddet er en del af realiseringen af 'Udviklingsplan Finlandsparken - En bydel i social balance', som har til formål at tilføje flere ejerboliger og derved reducere de almene boliger i området fra 100% til 68%.

Lokalplanområdet kommer til at indeholde etageboliger i 2-4 etager samt rækkehuse i 1-2 etager. Samlet kan der opføres ca. 90 boliger.

Lokalplanen dækker også daginstitutionen på [adresse] samt en offentligt ejet parkeringsplads øst for [adresse]. Dele af daginstitutionens legeplads samt den offentlige parkeringsplads bliver lige nu omdannet til nye grønne arealer kaldet 'Toppen af [adresse].

### Sagsfremstilling

![](data:image/png;base64...)

Figur 1: Kort over lokalplanområdet

![](data:image/png;base64...)

Figur 2: Illustreret bebyggelsesplan for minimum 90 boliger udarbejdet af Atra Arkitekter for Selmer Gruppen. Boligerne placeres nordligst i lokalplanområdet.

![](data:image/png;base64...)

Figur 3: Toppen af [adresse] - nye grønne opholdsarealer med navnene: 'Vildmarken', 'Gedemarken' og 'De Vilde Kaniner'. De grønne opholdsarealer udgør den sydligste del af lokalplanområdet.

Baggrunden for lokalplanen er, at AAB og Vejle kommune har udarbejdet en udviklingsplan for [adresse], der skal reducere de almene boliger i området ned til 68%. Dette skal ske ved at opføre private boliger. Udviklingsplanen har udpeget området ved Byg & Leg til at indeholde minimum 90 private boliger.

På baggrund af Udviklingsplan for [adresse] har Vejle Kommune udbudt grunden til salg og fundet et velegnet boligprojekt, der opfylder kriterierne i udbudsmaterialet.

Lokalplanområdet dækker dels det tidligere Byg & Leg, men også daginstitutionen Moldevej 81 og den offentligt ejede parkeringsplads øst for [adresse]. Lokalplanens formål er at udlægge området til boligområde med institution og fælles friarealer. Lokalplanområdet er ca. 30.750 m². Heraf udgør det kommende boligområde ca. 17.750 m², de nye grønne friarealer ca. 7.400 m² og daginstitutionen resten.

På [adresse] ligger daginstitutionen Trip Trap Træsko - Jano Vestergaard med legeplads omkring. Daginstitutionen er i én etage og opført i 1980-81. Daginstitutionen ligger med samme orientering som [adresse], Moldeparken Lukasskolen, NOVAskolen og flere af de andre bygningskomplekser i området.

[adresse] anvendt som ’byggelegeplads’ kaldet Byg & Leg, som er en offentlig tilgængelig park og legeområde med en række dyr som ponyer, kaniner, fugle og høns. Dyrene har til huse i skure, dyrely, fuglevoliere og indhegninger. Ejendommen er også indrettet med en større pavillon til undervisning, ungdomsklub, dagpleje mv. Dertil er der skure, shelters, bålhytte, legeredskaber osv.

Sydligst på ejendommen ligger en offentlig parkeringsplads. Parkeringspladsen indarbejdes i den nye park, som også skal skabe en forbedret forbindelse for gående og cyklister mellem [adresse] og Grundet Bygade.

Øst for daginstitutionen Moldevej 81 er der en kommunalt ejet matrikel, som dels er indrettet til offentlig parkeringsplads, men som også henligger som grønt område. Den nordligste del af arealet anvendes af AAB til et indhegnet oplag. Fra parkeringspladsen er der adgang via en bred trappe til [adresse] og Kulinarisk Hus.

Det nye boligbyggeri skal bryde ensartetheden og skabe variation i områdets boligmasse. Nye boliger skal åbne sig mod de omkringliggende arealer, således det får god sammenhæng med det grønne offentligt tilgængelige areal syd for parcellen. Nye boliger skal tilpasses det eksisterende terræn ved mindst mulige ændringer.

Størstedelen af de fælles friarealer for de nye boliger skal søges placeret mod syd, således at de får forbindelse til arealet med det nye offentlige grønne og rekreative areal, som er ca. 5.000 m² af det tidligere Byg & Leg. Dette areal indrettes på ny, men har fortsat en øst-vestgående stiforbindelse, der både kobles på et gennemgående stisystem kaldet ’Det grønne loop’ og den grønne, rekreative forbindelse fra øst mod vest ved det nye boligområde. Boligernes fælles friarealer skal flyde sammen med dette areal, dels for at de nuværende grønne kvaliteter og indbydende natur videreføres og bevares, men også for, at der kan opstå fællesskab mellem de nye boliger og aktiviteterne på denne del af de nye grønne arealer.

I forbindelse med nyt byggeri bliver det nuværende Byg og Leg flyttet til tre mindre arealer. De tre nye fælles grønne park- og legeområder skal også fremadrettet spille en særlig rolle som samlingssted på tværs af boligområder i [adresse] og for [adresse] naboer. Her skal være plads til udfoldelse, leg og dyrehold i et område med vildere naturkvaliteter og upolerede, attraktive udearealer.

Kommuneplantillæg

Lokalplanen skal muliggøre opførelse af etageboliger i 4 etager i et rammeområde, hvor maksimum i dag er 3 etager og maksimum højde 16 meter, derfor udarbejdes et tillæg til kommuneplanen. Tillægget ændrer alene på antallet af etager.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på 4 uger, dog 2 uger for mindre lokalplaner, og 8 uger for lokalplaner med tillæg, der har været i fordebat.

Høringsperioden for lokalplanen og tillægget vurderes til 4 uger, da lokalplanen er af en karakter med et geografisk anvendelsesområde, en kompleksitet og et omfang, hvor 4 uger vurderes at være rimelig tid til inddragelsen af offentligheden.

Overtagelsespligt/Frafaldserklæring

Lokalplanområdet ejes af kommunen og er i byzone, og en frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1362 Boligområde ved [adresse], Vejle og tillæg nr. 17 igangsættes. |

### Beslutning

Godkendt.

Nils Pedersen var fraværende.